Neuvoston direktiivi 78/166/ETY, annettu 13 päivänä helmikuuta 1978, yhteensovitetuista talonrakennuksen sekä maa- ja vesirakentamisen suhdannetilastoista



Virallinen lehti nro L 052 , 23/02/1978 s. 0017 - 0019

Suomenk. erityispainos Alue 13 Nide 8 s. 0054

Kreikank. erityispainos: Luku 13 Nide 7 s. 0038

Ruotsink. erityispainos Alue 13 Nide 8 s. 0054

Espanjank. erityispainos: Luku 16 Nide 1 s. 0062

Portugalink. erityispainos: Luku 16 Nide 1 s. 0062



NEUVOSTON DIREKTIIVI, annettu 13 päivänä helmikuuta 1978, yhteensovitetuista talonrakennuksen sekä maa- ja vesirakentamisen suhdannetilastoista (78/166/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, ottaa huomioon yhteensovitetuista teollisuuden ja pienteollisuuden suhdannetilastoista 30 päivänä toukokuuta 1972 annetun neuvoston direktiivin 72/211/ETY(1), ja erityisesti sen 4 artiklan, ottaa huomioon komission laatiman direktiiviehdotuksen, sekä katsoo, että komissiolla on sille perustamissopimuksessa annettujen tehtävien suorittamiseksi oltava käytettävissään yhtenäiset, valtioiden kesken vertailukelpoiset tilastotiedot jäsenvaltioiden teollisuuden ja pienteollisuuden lyhyen ajan taloudellisesta kokonaiskehityksestä, edellä mainitun direktiivin mukaisesti laadittavat tilastot kattavat vain energia-alan, kaivos- ja kaivannaisteollisuuden sekä tavaroiden teollisen valmistuksen, mutta eivät talonrakennusta eivätkä maa- ja vesirakentamista, talonrakennus sekä maa- ja vesirakentaminen muodostavat erittäin tärkeän, talouden rakenteessa ratkaisevassa asemassa olevan teollisuudenalan, lisääntyvä kansainvälinen kanssakäyminen ja keskinäinen riippuvuus suhdanteista ja talouspolitiikasta edellyttävät sellaisen tilastoaineiston saatavilla oloa, jonka avulla voidaan seurata lyhyen aikavälin kehitystä kaikilla talouden sektoreilla sekä ryhtyä asianmukaisiin yhteensovitettuihin, lyhyen ja keskipitkän ajan taloudellisten tavoitteiden mukaisiin toimenpiteisiin, talonrakennusta sekä maa- ja vesirakentamista koskevan kyseisen tiedon avulla olisi myös voitava eritellä kaikkia osittaisilla markkinoilla ilmeneviä häiriöitä tai poikkeamia sekä kaikkea osittaisilla markkinoilla tapahtuvaa voimakasta kasvua tai taantumaa, mikä edellyttää, että tiettyjen tietojen osalta tehdään jako talonrakennukseen ja maa- ja vesirakentamiseen, eri jäsenvaltioissa saatavilla olevat tilastotiedot talonrakennuksen sekä maa- ja vesirakentamisen lyhyen ajan talouskehityksestä ovat riittämättömät tai riittämättömän vertailukelpoisia ollakseen pätevänä perustana komission työlle, kyseisten säännösten noudattamisen helpottamiseksi tulisi tarvittavien tilastotietojen antamiselle asettaa tiettyjä määräaikoja, tulisi ottaa huomioon se tosiasia, että rakennuslupien myöntämistä koskevat säännökset ja hallintomenettelyt ovat erilaisia eri jäsenvaltioissa, ja jäsenvaltioiden talonrakennuksen sekä maa- ja vesirakentamisen työllisyysrakenteen ominaispiirteet huomioon ottaen, suoritetun työn määrää koskevat tiedot eivät ehkä ole tarpeeksi merkittäviä kyseessä olevan alan lyhyen ajan suhdannekehityksen arvioimiseksi, ON ANTANUT TÄMÄN DIREKTIIVIN: 1 artikla Jäsenvaltioiden on teknisessä yhteistyössä komission kanssa toteutettava kaikki tarvittavat toimenpiteet talonrakennuksen sekä maa- ja vesirakentamisen suhdanne- ja talouskehityksen tutkimiseksi tarvittavien, yhteensovitettuihin määritelmiin ja menetelmiin perustuvien määrää koskevien tilastotietojen keräämiseksi. 2 artikla Tilastojen on katettava talonrakennus sekä maa- ja vesirakennustoiminta sellaisina kuin ne on määritelty Euroopan yhteisöjen yleisen teollisuusnimikkeistön (NACE) 5 pääluokassa vuoden 1970 painoksessa. Ne on otettava joko tilastokatsauksista, joihin on sisällytetty vähintään 20 tai useampia henkilöitä työllistävät yritykset taikka hallinnon rekistereistä, esimerkiksi rakennusluvista. Tulosten käyttöön saamisen nopeuttamiseksi yritysten toimitettavat tiedot voidaan kerätä edustavuusperiaatetta soveltaen. Tilastoyksikkönä kyseisissä tilastoissa on oltava NACE:n 1 osassa määritelty tulosyksikkö. Yhteisöjen vaatimuksia varten tiedot on esitettävä NACE-luokitukseen perustuvassa muodossa. 3 artikla Tilastoissa käytetään seuraavia muuttujia tai ilmaisimia: a) kuukausittain ilmoitettavat tiedot: 1. Rakennusluvat: 1.1 Asuinrakentamiseen myönnettyjen lupien määrä; on ilmoitettava myös rakennettavien asuntojen lukumäärä ja asuinpinta-ala tai tilavuus, 1.2 Muuhun kuin asuintarkoitukseen myönnettyjen rakennuslupien määrä; on ilmoitettava myös rakennettavien rakennusten lukumäärä ja hyötypinta-ala tai tilavuus, 2. Rakennustuotantoindeksi: 2.1 Yksityisen ja julkisen rakentamisen indeksi, 2.1.1 Talonrakennuksen indeksi, 2.1.2 Maa- ja vesirakentamisen indeksi, 3. Saadut tilaukset: 3.1 Talonrakennuksen sekä maa- ja vesirakentamisen tilauskantaindeksi, 3.1.1 Talonrakennuksen tilauskannan arvo tai aloitettujen asuinrakennusten tai muiden kuin asuinrakennusten arvo, 3.1.2 Maa- ja vesirakentamisen tilauskannan arvo; b) ainakin aluksi neljännesvuosittain ilmoitettavat tiedot; komissio voi yhdessä jäsenvaltioiden kanssa muuttaa kyseisten tietojen ilmoittamistiheyttä: 4. Työllistettyjen määrä, eriteltynä työntekijöiden määrä, 5. Bruttopalkat, 6. Tehdyn työn määrä: 6.1 Talonrakennukseen käytettyjen työtuntien määrä, 6.2 Maa- ja vesirakentamiseen käytettyjen työtuntien määrä. 4 artikla 1. Tiedot kerätään ensimmäisen kerran viimeistään tämän direktiivin tiedoksi antamista seuraavalta neljänneltä vuosineljännekseltä, ja niiden tulee koskea edellistä kuukautta tai vuosineljännestä. 2. Niiden jäsenvaltioiden, joissa ei tilastoida rakennuslupia (muuttuja 1) ja joiden hallintojärjestelmä ei sovi tällaisten tilastojen perustamiseen, ei tarvitse ilmoittaa tätä muuttujaa koskevia tietoja. Niiden jäsenvaltioiden, joissa ei tilastoida tehdyn työn määrää (muuttuja 6) tai joissa tehtyjen työtuntien määrä ei talonrakennuksen eikä maa- ja vesirakennusalan työllisyysrakenteen vuoksi ilmaise luotettavasti tehdyn työn määrää, ei tarvitse ilmoittaa tätä muuttujaa koskevia tietoja. 3. Jäsenvaltioilla on tämän direktiivin tiedoksi antamisesta alkaen kaksi vuotta aikaa toimittaa talonrakennusta sekä maa-ja vesirakentamista koskevat kokonaisindeksitiedot (muuttuja 2.1). 4. Jäsenvaltioilla on tämän direktiivin tiedoksi antamisesta alkaen neljä vuotta aikaa - jaotella kokonaisrakennustuotantoindeksi (muuttuja 2.1) talonrakennuksen indeksiksi (muuttuja 2.1.1) sekä maa-ja vesirakentamisen indeksiksi (muuttuja 2.1.2), - ilmoittaa talonrakennuksen sekä maa- ja vesirakentamisen tilauskantaindeksitiedot (muuttuja 3.1) ja maa- ja vesirakentamisen tilauskannan arvoindeksitiedot (muuttuja 3.1.2), - ilmoittaa työntekijöiden määrä erillisenä työllistettyjen kokonaismäärästä (muuttuja 4). 5. Siirtymäkautena, joka ei kuitenkaan saa olla pidempi kuin neljä vuotta tämän direktiivin tiedoksi antamisesta, muuttujaa 3.1.1 koskevat tiedot voidaan korvata tiedoilla aloitettujen asuinrakennusten ja muiden rakennusten määrästä sekä rakennettavasta asuin-/hyötypinta-alasta tai -tilavuudesta. 5 artikla Jäsenvaltioiden on toteutettava kaikki aiheelliset toimenpiteet rajoittaakseen katsausten laatimiseen sekä tietojen käsittelyyn ja laskentaan käytettävän ajan mahdollisimman lyhyeksi, jotta komissio saisi tilastotiedustelujen tulokset mahdollisimman nopeasti käyttöönsä. 6 artikla Kyseisten tilastojen keräämisestä jäsenvaltioissa aiheutuvat kustannukset katetaan kansallisin valtion talousarvioon sisältyvin varoin. 7 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä helmikuuta 1978. Neuvoston puolesta Puheenjohtaja P. DALSAGER (1) EYVL N:o L 128, 3.6.1972, s. 28